
讛讜专讬讜转 讬讚 注"讗 - 驻讬专讜砖 砖讟讬讬谞讝诇抓

诇讗 讛讬讛 拽专讘. 砖讻诇 拽专讘谉 砖讗讬 讗驻砖专 诇注砖讜转讜 转诪讜专讛 讗讬谞讜 专讗讜讬 诇讛拽专讘讛. 讗诪专 诇讜 讘谞讜: 诪讬 讛诐 讛诇诇讜 讗讜转诐 讗讞专讬诐 砖诪讬诪讬讛诐 讗谞讜 砖讜转讬诐 讜砖诪讜转诐 讗讬谉 讗谞讜 诪讝讻讬专讬诐? 讗诪专 诇讬讛 [诇讜]: 讗诇讛 讛讬讜 讘谞讬 讗讚诐 砖讘拽砖讜 诇注拽讜专 讻讘讜讚讱 讜讻讘讜讚 讘讬转 讗讘讬讱.


讗诪专 诇讬讛 [诇讜] 讘谞讜 讘诇砖讜谉 讛讻转讜讘: "讙诐 讗讛讘转诐 讙诐 砖谞讗转诐 讙诐 拽谞讗转诐 讻讘专 讗讘讚讛" (拽讛诇转 讟, 讜), 讻诇讜诪专 砖讻讘专 诪转讜 讗讜转诐 讞讻诪讬诐 讜讗驻砖专 诇讛讝讻讬专 讗转 砖诪诐! 讗诪专 诇讬讛 [诇讜] 专讘讬: 讛诇讜讗 谞讗诪专 "讛讗讜讬讘 转诪讜 讞专讘讜转 诇谞爪讞" (转讛诇讬诐 讟, 讝), 讻诇讜诪专 讗祝 注诇 驻讬 砖讗谞砖讬 讛讗讜讬讘 转诪讜, 讘讻诇 讗讜驻谉 诪拽讜诪讜转讬讛诐 谞砖讗专讬诐 讞专讘讜转 诇谞爪讞, 讜讗祝 讗诇讜 讛讞讻诪讬诐 讗讬谉 诇讛讝讻讬专诐 诇诪专讜转 砖诪转讜 讻讘专. 讗诪专 诇讬讛 [诇讜]: 讛谞讬 诪诇讬 讛讬讻讗 讚讗讛谞讜 诪注砖讬讬讛讜 [讚讘专讬诐 讗诇讛 讗诪讜专讬诐 讘诪拽讜诐 砖讛讜注讬诇讜 诪注砖讬讛诐] 讜讛爪诇讬讞讜, 诇讻谉 诪讞专讬讘讬诐 讗转 诪拽讜诪讜转讬讛诐, 讜讗讬诇讜 讗讜转诐 专讘谞谉 [讞讻诪讬诐] 诇讗 讗讛谞讜 诪注砖讬讬讛讜 [讛讜注讬诇讜 诪注砖讬讛诐] 讜诇讗 拽专讛 砖讜诐 讚讘专! 讛讚专 讗转谞讬 诇讬讛 [讞讝专 讜讛砖谞讛 诇讜] 讘诇砖讜谉 讝讜, 讗诪专讜 诪砖讜诐 (讘砖诐) 专' 诪讗讬专: 讗讬诇讜 讛讬讛 转诪讜专讛 诇讗 讛讬讛 拽专讘. 讗诪专 专讘讗: 讗驻讬诇讜 专讘讬 讚注谞讜讜转谞讗 讛讜讗 [砖讛讬讛 注谞讜讜转谉] 转谞讗 [砖谞讛] "讗诪专讜 诪砖讜诐 专' 诪讗讬专", 讗讘诇 "讗诪专 专' 诪讗讬专" 诇讗 讗诪专.


讗 讗诪专 专' 讬讜讞谞谉: 驻诇讬讙讜 [谞讞诇拽讜] 讘讛 讘诪讞诇讜拽转 讝讜 专讘谉 砖诪注讜谉 讘谉 讙诪诇讬讗诇 讜专讘谞谉 [讜讞讻诪讬诐], 讞讚 [讗讞讚 诪讛诐] 讗诪专: 住讬谞讬 (讞讻诐 讘拽讬 讙讚讜诇) 注讚讬祝, 讜讞讚 [讜讗讞讚 诪讛诐] 讗诪专: 注讜拽专 讛专讬诐 (讞讻诐 讞专讬祝 讘讬讜转专) 注讚讬祝. 讜诪住驻专讬诐 砖讛讘注讬讛 讛讝讜 诇讗 讛讬转讛 专拽 讘注讬讛 注讬讜谞讬转 讗诇讗 驻注诐 讛讬讗 谞注砖转讛 讘注讬讛 诪注砖讬转.


专讘 讬讜住祝 讛讬讛 住讬谞讬 讜讗讬诇讜 专讘讛 讛讬讛 注讜拽专 讛专讬诐, 砖诇讞讜 诪讘讘诇 诇转诪谉 [诇砖诐 诇讗专抓 讬砖专讗诇]: 讗讬讝讛 诪讛诐 拽讜讚诐? 砖诇讞讜 诇讛讜 [诇讛诐] 讘转砖讜讘讛: 住讬谞讬 注讚讬祝, 砖讗诪专 诪专 [讛讞讻诐]: 讛讻诇 爪专讬讻讬谉 诇诪专讬 讞讟讬讗 [讗转 讘注诇 讛讞讬讟讬诐], 讜诪讻讬讜谉 砖讬砖 讘讬讚讜 讛专讘讛 讛诇讻讜转 讘专讜专讜转 讛专讬 讛讜讗 注讚讬祝, 讜讗驻讬诇讜 讛讻讬 [讻讱] 诇讗 拽讘讬诇 [拽讬讘诇] 专讘 讬讜住祝 注诇讬讛 [注诇讬讜] 讗转 讛讙讚讜诇讛, 讜诪诇讱 (讛转诪谞讛 专讗砖 讬砖讬讘讛) 专讘讛 注砖专讬谉 讜转专转讬 砖谞讬谉 [注砖专讬诐 讜砖转讬诐 砖谞讛], 讜讛讚专 [讜讗讞专 讞讝专] 讜诪诇讱 讛转诪谞讛 诇专讗砖讜转 讛讬砖讬讘讛 专讘 讬讜住祝. 讜诪注讬专讬诐: 讜讻诇 讗讜转谉 砖谞讬 [讛砖谞讬诐] 砖诪诇讱 专讘讛 讜讛讬讛 专讗砖 讛讬砖讬讘讛, 专讘 讬讜住祝 讗驻讬诇讜 讗讜诪谞讗 诇讘讬转讬讛 [讗转 诪拽讬讝 讛讚诐 诇讘讬转讜] 诇讗 讞诇讬祝 [讛讬讛 诪讝诪讬谉] 讗诇讗 讛讬讛 讛讜诇讱 讗诇讬讜, 诪砖讜诐 砖谞讝讛专 砖诇讗 诇拽讞转 诇注爪诪讜 讙讚讜诇讛 讻诇诇 砖诇讗 诇驻讙讜注 讘专讘讛.


 诪住驻专讬诐 讻讬 讗讘讬讬 讜专讘讗 讜专' 讝讬专讗 讜专讘讛 讘专 诪转谞讛 讛讜讜 讬转讘讬 讜讛讜讜 爪专讬讻讬 专讬砖讗 [讛讬讜 讬讜砖讘讬诐 讻讞讘讜专讛 讗讞转 讜讛讬讜 爪专讬讻讬诐 专讗砖] 诇讞讘讜专转诐, 讗诪专讬 [讗诪专讜]: 讻诇 讚讗诪专 诪诇转讗 [砖讬讗诪专 讚讘专] 讜诇讗 诪驻专讬讱 [讬砖讘专] 诇讗 讬驻专讱 注诇 讬讚讬 拽讜砖讬讜转, 诇讛讜讬 专讬砖讗 [砖讬讛讬讛 讛专讗砖]. 讚讻讜诇讛讜 讗讬驻专讬讱 [砖诇 讻讜诇诐 讛讜驻专讱], 讜砖诇 讗讘讬讬 诇讗 讗讬驻专讬讱 [讛讜驻专讱]. 讞讝讬讬讛 [专讗讛 讘讜] 专讘讛 诇讗讘讬讬 讚讙讘讛 专讬砖讗 [砖讛讜专诐 专讗砖讜], 讗诪专 诇讬讛 [诇讜]: 谞讞诪谞讬, 驻转讞 讜讗讬诪讗 [讜讗诪讜专] 讗转 砖讬注讜专讱, 砖拽专讗 诇讜 诇讗讘讬讬 讘砖诪讜 讛驻专讟讬 讜诇讗 讘讻讬谞讜讬 砖诇讜.


讗讬讘注讬讗 诇讛讜 [谞砖讗诇讛 诇讛诐]: 专' 讝讬专讗 讜专讘讛 讘专 专讘 诪转谞讛 讛讬 诪谞讬讬讛讜 [讗讬讝讛 诪讛诐] 注讚讬祝? 讜爪讚讚讬 讛砖讗诇讛 讛讬讜: 专' 讝讬专讗 讛讬讛 讞专讬祝 讜诪拽砖讛, 讜专讘讛 讘专 专讘 诪转谞讛 讛讬讛 诪转讜谉 讜诇讗 讞专讬祝 讻诇 讻讱, 讗讘诇 讘住讜祝 讛讬讛 诪住讻诐 讜诪住讬拽 砖诪讜注讜转 讻专讗讜讬, 诪讗讬 [诪讛] 注讚讬祝 讘讬谞讬讛诐? 砖讗诇讛 讝讜 诇讗 谞驻转专讛 讜谞砖讗专讛 讘转讬拽讜 [转注诪讜讚] 讛砖讗诇讛 讘诪拽讜诪讛.

